
TECHNINĖ SPECIFIKACIJA

1. SĄVOKOS

1.1. Perkančioji organizacija – Europos socialinio fondo agentūra (toliau – Perkančioji organizacija).
1.2. Tiekėjas - ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, kurie teiks perkančiajai organizacijai Socialinių paslaugų kokybės reikalavimų viešinimo renginio (toliau – Renginys) organizavimo ir aptarnavimo paslaugas (toliau – Paslaugos) Vilniaus mieste ir kuris viešojo pirkimo būdu bus atrinktas teikti šioje techninėje specifikacijoje nurodytas Paslaugas. 
Europos socialinio fondo agentūra įgyvendina komunikacijos kampaniją, kurios tikslas yra informuoti suinteresuotas šalis apie naujus Socialinių paslaugų kokybės reikalavimus. Socialinių paslaugų kokybės reikalavimai kuriami įgyvendinant Europos Sąjungos lėšomis bendrai finansuojamą projektą „Socialinių paslaugų kokybės užstiklinimas Lietuvoje“. Projektu siekiama pakelti socialinių paslaugų kokybę Lietuvoje parengiant bei taikant socialinių paslaugų kokybės reikalavimus, kurių bazinis lygis bus privalomas visoms socialinėms paslaugoms. Planuojama, kad projekte galės sudalyvauti visos socialines paslaugas teikiančios organizacijos, pageidaujančios įsidiegti bazinį reikalavimų lygį.

2. PIRKIMO OBJEKTAS

2.1. Vienos dienos Renginio organizavimo ir aptarnavimo paslaugos. Perkamas Paslaugas sudaro: 
2.1.1. Renginio vedimas ir įgyvendinimas, pagal parengtą renginio darbotvarkę;
2.1.2. Renginio vietos užsakymas, koordinavimas, paruošimas renginiui; 
2.1.3. Renginio techninis išpildymas, įgarsinimas ir apšvietimas;
2.1.4. Renginio dalyvių maitinimo ir aptarnavimo organizavimas; 
2.1.5. Kitos su šio renginio organizavimu susijusios paslaugos.

3. KIEKIS (APIMTIS)

3.1. Vieno renginio organizavimo paslaugos. Bendra Renginio organizavimo Paslaugų kaina, įskaitant faktiškai patirtas išlaidas negalės viršyti 11 000,00 Eur be PVM. 

4. BENDRIEJI REIKALAVIMAI PASLAUGOMS

4.1. [bookmark: _Hlk140001558]Renginys turi būti suorganizuotas 2025 m. vasario mėn. (pageidautinos savaitės dienos antradienis – ketvirtadienis, pargeidaujama renginio pradžia – 10 val.), tačiau Šalys gali sutarti dėl kito abiem Šalims priimtino termino ar datos. Galutinė renginio data tvirtinama Perkančiosios organizacijos. Paslaugų suteikimo terminas yra iki 2025 m. vasario mėn. 28 d.
4.2. Renginio trukmė – iki 4 val. 
4.3. [bookmark: _Hlk140141183][bookmark: _Hlk140146552]Renginio tikslas: suinteresuotoms šalims pristatyti sukurtus Socialinių paslaugų kokybės reikalavimus. 
4.4. Renginyje dalyvaus iki 150 asmenų iš įvairių Lietuvos organizacijų (ministerijų, savivaldybių, socialines paslaugas teikiančių organizacijų, asociacijų atstovai ir pan.). Perkančioji organizacija pasilieka teisę tikslinti dalyvių skaičių (renginio dalyvių skaičius gali būti mažesnis).
4.5. Tiekėjas turi užtikrinti renginio koordinavimo paslaugų teikimą prieš renginį, renginio metu ir po renginio (užtikrinti dalyvių koordinavimą erdvėje, parengiant renginio logistikos nuorodas ir kt.).
4.6. Paslaugų tiekėjas turi atlikti Renginio dalyvių registraciją renginio metu: 
· renginio metu turi būti paskirtas asmuo (asmenys) atsakingas (atsakingi) už renginio dalyvių registraciją;
· renginio dalyvių registracija turi būti pradedama 1 val. prieš renginio pradžią;
· Tiekėjas turi užtikrinti, kad į renginio dalyvių sąrašus, kurių forma turi būti suderinta su Perkančiąja organizacija, pasirašytų visi renginio dalyviai; 
· po renginio dalyvių sąrašas (-ai) turi būti pateikti Perkančiajai organizacijai. Perkančioji organizacija su Tiekėju pasirašys susitarimą dėl asmens duomenų tvarkymo.
4.7. Tiekėjas turi užtikrinti komunikaciją su dalyviais jiems iškylančiais klausimais iki renginio, renginio metu ir po renginio. Tiekėjas turi užtikrinti kokybišką Renginio paslaugų teikimą renginio dieną sudarant reikalingą asistentų komandą (dalyvius aptarnaujantį personalą, rūbininkus ir patalpų prižiūrėtojus) taip pat užtikrinti visą reikalingą techninę įrangą atgabenančio, sumontuojančio ir demontuojančio, taip pat - aptarnaujančio personalo komandą. 
4.8. Jei Tiekėjas perkamų paslaugų teikimui pasitelkia trečiuosius asmenis ar ketina pasinaudoti jų ištekliais, Tiekėjas turi užtikrinti, kad įsigyjant Perkančiajai organizacijai reikalingas paslaugas ir (ar) prekes būtų racionaliai naudojamos tam skirtos Perkančiosios organizacijos lėšos.
4.9. Tiekėjas, pasitelkdamas trečiuosius asmenis, turi įsitikinti, kad:
4.9.1.  jie turi teisę verstis atitinkama veikla (turi būtinus galiojančius leidimus, licencijas, kitus administracinius dokumentus) ir ja verčiasi;
4.9.2.  jų siūlomų paslaugų ir prekių kainos atitinka rinkos kainas (Perkančiosios organizacijos atstovui paprašius – pateikti kainą pagrindžiantys dokumentai, trečiųjų asmenų pasiūlymai, kita informacija). 
4.10. Tiekėjas turi užtikrinti sėkmingą, sklandžią Renginio eigą, nepriklausomai nuo to, ar paslaugas suteikia Tiekėjas ar jo pasamdyti subtiekėjai.
4.11. Tiekėjas turi paskirti kontaktinį asmenį/-is, atsakingą/-us už paslaugų teikimo organizavimą ir glaudžiai bendradarbiauti su Perkančiosios organizacijos atstovu, atsakingu už sutarties vykdymą, operatyviai reaguoti į pateiktas pastabas, pasiūlymus, iškilusias problemas bei pageidavimus.
4.12. Tiekėjas teikdamas apmokėjimo už suteiktas paslaugas dokumentą turės jame nurodyti, kokia suma tenka personalo darbo užmokesčiui. 

RENGINIO  SCENARIJUS  IR PROGRAMA

5. Programos parengimo ir įgyvendinimo paslaugų reikalavimai 

5.1. [bookmark: _Hlk139268997]Tiekėjas turi pasiūlyti renginio vedėją/moderatorių bei su Perkančiąją organizacija suderinti renginio programą, renginio darbotvarkę. Detali renginio programa ir darbotvarkė turi būti suderinta su sutartyje nurodytu Perkančiosios organizacijos atstovui ne vėliau nei likus 14 kalendorinių dienų iki patvirtintos renginio datos.
5.2. Programoje bus numatytos tokios renginio dalys: 
5.2.1.  dalyvių pasitikimas, jų nukreipimas, koordinavimas; 
5.2.2.  renginio atidarymas, įtraukiant Perkančiosios organizacijos ir/ar partnerių organizacijų vadovaujančius asmenis (asmenų sąrašas bus pateiktas tiekėjui iki renginio);
5.2.3.  Socialinių paslaugų kokybės reikalavimus pristatanti renginio dalis, kurios gairės: 1. Socialinių paslaugų kokybės reikalavimų pristatymas (pristatys Perkančiosios organizacijos atstovai), 2. Socialinių paslaugų kokybės reikalavimų specifikos detalus paaiškinimas (pristatys Perkančiosios organizacijos ar partnerių atstovai), 3. ateities planai dėl projekto įgyvendinimo 4. atsakymai į auditorijos klausimus. 
5.2.4.  pateiktas dalyvių maitinimo ir aptarnavimo planas;
5.3. Tiekėjas turi informuoti naujienų agentūras ir žiniasklaidą (BNS, LRT, DELFI, 15MIN., kt) apie numatomą renginį likus savaitei iki renginio pradžios bei pakviesti žurnalistus dalyvauti jame. Pranešimo turinys turi būti suderintas su Perkančiąją organizacija. Siunčiant pranešimą kopija turi būti nusiųsta Perkančiajai organizacijai.  
5.4. Tiekėjas turi pateikti renginio vietos apipavidalinimo, derančio su Socialinių paslaugų kokybės reikalavimų vizualiniu identitetu, viziją. Tiekėjas turi užtikrinti pilną vietos paruošimą renginio išvakarėse arba renginio dieną, įskaitant, bet neapsiribojant Tiekėjo parūpintų renginio nuorodų, dekoracijų pagal poreikį įrengimu.
5.5. Tiekėjas turi užtikrinti, kad renginį ves ir diskusiją moderuos profesionalus/-i ir renginių vedimo patirtį turintis/-i renginių vedėjas/-a. Tiekėjas turi užtikrinti renginių vedėjo pakeičiamumą jei dėl ligos ar dėl kitų objektyvių aplinkybių pasirinktas vedėjas vesti renginio negalėtų. Tiekėjo samdomas renginio vedėjas/-ja turi kalbėti taisyklinga lietuvių kalba, laisvai bendrauti su svečiais. Tiekėjas turės parengti ir suderinti su Perkančiąja organizacija tekstus renginio vedėjui. Vedėjo/-os (vedėjų grupės) kandidatūra suderinama renginio programos derinimo etape. 
5.6. Tiekėjas turi užtikrinti visų reikalingų grafinės medžiagos (užsklandų ir pan.) sukūrimo, maketavimo ir gamybos, spaudos paslaugų ir darbų (programos, renginio nuorodų ir kt.) organizavimą, maketavimą (maketai turi būti suderinti su Perkančiąja organizacija), užsakymą, atspausdinimą, atgabenimą ir pan. Visi renginio metu naudojami dokumentai, nuorodos bei kita vizualinė atributika turi būti ženklinama: 1. vadovaujantis ES investicijų viešinimo taisyklėmis ir stiliaus knyga, 2. integruojant Socialinių kokybės reikalavimų logotipą, kurį el. paštu atsiųs Perkančiosios organizacijos paskirtas asmuo ir 3. projekto partnerių logotipus, kuriuos el. paštu atsiųs Perkančiosios organizacijos paskirtas asmuo.
5.7. Tiekėjas turi užtikrinti visų būtinų paslaugų teikimą kokybiškai ir laiku, įskaitant, bet neapsiribojant šioje Techninėje specifikacijoje išvardintomis, jei be jų nebus galimybės tinkamai suteikti Paslaugų ir suorganizuoti renginį.  
5.8. Tiekėjas yra tiesiogiai atsakingas, kad visos teikiamos paslaugos bei jų kokybė atitiktų Lietuvos Respublikos teisės aktų reikalavimus. 
5.9. Paslaugų teikėjas ir jo darbuotojai neturi teisės siūlyti ir teikti dalyviams papildomų paslaugų, negavęs Perkančiosios organizacijos atstovų rašytinio leidimo (siunčiama faksu, elektroniniu paštu). Suteikus tokias papildomas paslaugas be Perkančiosios organizacijos leidimo, už jas nebus apmokama. 

RENGINIO ORGANIZAVIMAS IR APTARNAVIMAS

6. Reikalavimai renginio vietos užsakymo, koordinavimo, paruošimo renginiui paslaugoms 

6.1. Tiekėjas turi pasiūlyti ir užsakyti (išnuomoti) renginio vietą, kuri turi būti Vilniaus mieste, lengvai pasiekiama viešuoju transportu ir automobiliu, nuo Vilniaus centrinio pašto nutolusi ne toliau nei 3,5 kilometrų (matuojant atstumą automobilių keliais).
6.2. Renginio vieta turi būti reprezentatyvi, parinkta ir pritaikyta atsižvelgiant į dalyvių skaičių bei renginio tipą. Patalpos turi būti švarios, tvarkingos, tinkamai apšviestos, su langais, jose turi būti užtikrinamas ne mažesnės nei 20 °C temperatūros palaikymas naudojant vėdinimo arba šildymo sistemas.
6.3. Renginio vietoje privalo būti erdvės/patalpos, pritaikytos dalyvių maitinimui, tinkamos maitinimo ir aptarnavimo plano išpildymui, adekvačios renginio dalyvių skaičiui.
6.4. Renginio vietoje turi būti dalyvių kiekiui adekvatus sanitarinių mazgų kiekis, užtikrintas pakankamas higieninių reikmenų kiekis ir švara sanitariniuose mazguose viso renginio metu.
6.5. Renginio vietoje turi būti teikiamos rūbinės paslaugos ir užtikrintas atitinkamas renginio dalyvių skaičiui rūbinės paslaugas teikiančio personalo kiekis.
6.6. Renginio vietoje turi būti paruošta scena ir tribūna renginio pranešėjams.
6.7. [bookmark: _Hlk140496751]Renginio vietoje turi būti paruošta visa renginiui reikalinga vaizdo, įgarsinimo, apšvietimo įranga.
6.8. Renginio vieta turi būti paruošta likus ne mažiau kaip 1,5 (pusantros) valandos iki renginio pradžios.
6.9. Renginio vieta turi būti sutvarkyta renginiui pasibaigus.

7. Reikalavimai renginio maitinimo ir aptarnavimo paslaugoms 

7.1. Maitinimo organizavimo paslaugos, kurias turi užtikrinti Tiekėjas, apima maitinimo erdvės/-ių / patalpų parengimą, maisto paruošimą, maisto ir gėrimų pateikimą, reikiamo personalo kokybiškam ir greitam (atsižvelgiant į dalyvių skaičių) maitinimo organizavimo paslaugų teikimui ir renginio dalyvių aptarnavimui užtikrinimą. 
7.2. Maitinimo paslaugos turi būti teikiamos vadovaujantis ES teisės aktais, Lietuvos Respublikos maisto įstatymu, Lietuvos higienos norma HN 15:2005 „Maisto higiena“, kitais maisto higieną bei maisto saugą ir tvarkymą reglamentuojančiais teisės aktais. Maitinimo paslaugų teikėjo siūlomi patiekalai ir gėrimai turi atitikti teisės aktų nustatytus kokybės ir tinkamumo vartoti reikalavimus, sanitarijos ir higienos normas ir kitus nustatytus standartus.
7.3. [bookmark: _Hlk139997907]Renginio meniu turi sudaryti: pasitikimo kavos ir kavos pertraukos meniu.
7.4. Kavos pertraukos meniu turi sudaryti:
· kava ir skirtingų rūšių arbata (ne mažiau 3 rūšių) - ne mažiau nei 300 ml vienam asmeniui);
· vanduo su citrina: ne mažiau nei 300 ml vienam asmeniui;
· papildomi maisto produktai: grietinėlė kavai (1 asmeniui 10 g), pienas kavai (1 asmeniui ne mažiau 30 ml), cukrus (birus barstyklėje su dozatoriumi arba supakuotas lazdelėmis po 5 g);
· užkandžiai, ne mažiau nei 4 vnt. asmeniui: nesaldūs (ne mažiau nei 4 rūšių ir kurio svoris ne mažesnis nei 50 g); saldūs/desertas – (ne mažiau 4 rūšių, kurio vieneto masė ne mažesnė nei 100 g). Užkandžiams gali būti siūloma: desertai indeliuose, pyragaičiai, desertiniai ir nesaldūs pyragai, bandelės, vaisių asorti, sumuštiniai, vieno kąsnio sumuštinukai (canape), salotų asorti indeliuose ir pan. 
7.4.1. Turi būti užtikrinamas vegetariškų ir nevegetariškų užkandžių pasirinkimas;
7.4.2.  Renginio dieną maitinimo vietoje dalyviams gerai matomoje vietoje turi būti pateikta visa informacija apie alergenus, esančius maiste.
7.4.3. Turi būti užtikrinamas nuolatinis patogus nemokamas geriamojo vandens tiekimas viso renginio metu renginio dalyviams.
7.4.4. Tiekėjas pasirūpina maitinimo erdvės/-ių / patalpų paruošimu ir reikalingos įrangos, inventoriaus paruošimu kokybiškam maitinimui užtikrinti. Turi būti paskirtas veiklos vadovas maitinimo organizavimui ir dalyvių kiekiui aptarnauti reikalinga personalo komanda. Turi būti užtikrinamas:
· saugus maisto produktų ar gaminių transportavimas ir laikymas (pvz., šaldytuvų tipo automobiliai, jei to reikalauja maisto laikymo standartai);
· dalyvių maitinimui reikalingų indų ir įrankių kiekis (serviravimo indai, lėkštės, valgymo įrankiai, dubenys, puodeliai, stiklinės, servetėlės ir pan.). Maistas ir gėrimai turi būti pateikiami naudojant daugkartinio naudojimo stalo įrankius: stiklinius, keramikinius ir kitokius daugkartinio naudojimo indus.
Suteikęs paslaugas, paslaugų teikėjas turi užtikrinti patalpų, stalų, indų, taip pat susidariusių atliekų sutvarkymą ir išvežimą, pasirūpinti, kad paslaugų teikimo vietoje būtų pakankamai šiukšliadėžių. 
7.5. Meniu suderinamas su sutartyje nurodytu Perkančiosios organizacijos atstovu ne vėliau kaip likus 10 (dešimt) darbo dienų iki renginio dienos. 
7.6. Tretiesiems asmenims paslaugų teikėjas negali teikti jokios informacijos apie vykstančio renginio valgiaraštį, dalyvius ir kt. Tokia informacija gali būti pateikta tik gavus Perkančiosios organizacijos atsakingo asmens raštišką leidimą.

8. Reikalavimai renginio techninio išpildymo paslaugoms 

8.1. Tiekėjas turi pasirūpinti visa kokybiškam renginiui suorganizuoti reikalinga vaizdo, įgarsinimo, apšvietimo technika ir inventoriumi.
8.2. [bookmark: _Hlk138324620]Tiekėjas turi užtikrinti įrangos transportavimo prieš ir po renginio paslaugas, įrangos montavimo bei įrengimo (iki renginio), ir išmontavimo bei išgabenimo (po renginio) paslaugas. Tiekėjas  įsipareigoja kokybiškai atlikti visus montavimo ir demontavimo darbus, užtikrinti visos techninės įrangos, įrenginių, mechanizmų, interneto ryšio ir pan. sklandų veikimą renginio metu, - turi būti vykdoma jų priežiūra ir aptarnavimas. 
8.3. Tiekėjas turi įrengti ir išbandyti visą įrangą likus ne mažiau kaip 1,5 val. iki renginio pradžios.
8.4. Renginio metu turi būti užtikrinta kokybiška įgarsinimo įranga bei ją aptarnaujantis personalas, taip pat video medžiagai renginyje transliuoti/skaidrėms rodyti renginio vietoje reikalinga visa būtina įranga  ir užtikrinta visa kokybiškai transliacijai reikalinga techninė įranga bei ją aptarnaujantis personalas (įskaitant, bet neapsirobojant išvardinta): LED ekranas (turi būti pritaikytas naudoti renginio patalpose, atsižvelgiant į renginio dalyvių skaičių); pakyla/konstrukcija LED ekranui ir jo dekoras; pro klikeris  (nuotoliniam skaidrių valdymui), laikmatis (ant scenos); video serveris: skirtas video grafikos transliacijai į ekraną; video pultas:  ne mažiau 4 signalo priėmimo linijos skirtingiems vaizdo šaltiniams, Full HD išėjimo rezoliucija, tribūna pranešėjams, 4 mikrofonai. 
Video medžiagos transliavimui repeticijos metu bei įrangos priežiūrai viso renginio metu Tiekėjas privalo skirti aptarnaujantį techniką ar, jei reikalinga, technikų komandą. Taip pat turi būti užtikrinta elektros distribucija, jungiamieji signalų kabeliai, kabelių uždengimo takeliai, nepertraukiamos elektros linijos ir kt. 

9. TRŪKUMŲ ŠALINIMO TVARKA: 
9.1. Tiekėjas  turi paskirti atsakingą asmenį, į kurį būtų galima kreiptis renginio metu iškilus problemoms dėl naudojamų patalpų, įrangos ar kt. teikiamų organizavimo paslaugų. 
9.2. Tiekėjas nedelsiant privalo reaguoti į renginio organizavimo ir renginio metu iškilusias problemas bei užtikrinti jų savalaikį išsprendimą: technikos gedimai turi būti šalinami nedelsiant, su dalyvių maitinimo organizavimu susiję nesklandumai turi būti šalinami ne vėliau kaip per valandą.

10. APLINKOS APSAUGOS REIKALAVIMAI
10.1 Pirkimo objektui taikomas žaliasis kriterijus. Perkama paslauga nėra įtraukta į Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąrašą.
Atliekos turi būti rūšiuojamos jų sudarymo vietoje  (4.4.4.5. prekė, virtusi atliekomis, tinka paruošti pakartotinai naudoti ar perdirbti).

12. PASLAUGŲ TEIKIMO VIETA
12.1.  Renginys turi būti suorganizuotas Tiekėjo pasiūlytoje vietoje Vilniuje, kuri nuo Vilniaus centrinio pašto yra ne toliau kaip 3,5 kilometrai (matuojant atstumą automobilių keliais).

13. PASLAUGŲ TEIKIMO TERMINAI IR TVARKA 
13.1  Sudarius sutartį Šalys sutaria abiem Šalims priimtino termino ar datos. Galutinė renginio data tvirtinama Perkančiosios organizacijos. Paslaugos turi būti suteiktos iki 2025 m. vasario mėn. 28 dienos.
__________________________

